Seun (3) se eierversameling word giftige slange | Nuus24
Seun (3) se eierversameling word giftige slange
Arend wat baba gryp 'n poets
Canberra, Australië – 'n Driejarige seun was gelukkig om ongedeerd te ontsnap nadat giftige slange uitgebroei het uit sy versameling van nege eiers.Trish Prendergast, 'n reptielkenner, het gesê die seun sou gesterf het indien hy die oosterse bruinslange – een van die wêreld se giftigste spesies – hanteer het.Sy het Vrydag gesê die seun het die eiers 'n paar weke gelede by sy ouerhuis in Queensland ontdek. Hy het geen benul gehad wat dit was nie.Hy het die eiers in 'n koshouer gesit en die houer in sy kas gebêre. Sy ma het Maandag op die houer afgekom en sewe van die eiers was al uitgebroei, maar die slange was in die houer vasgekeer.Prendergast het die slange in die natuur vrygelaat. – Volg Nuus24 op Twitter